CELEX: 62021TN0438
Language: lt
Date: 2021-07-15 00:00:00
Title: Byla T-438/21: 2021 m. liepos 15 d. pareikštas ieškinys byloje TL / Komisija

2021 9 6   
            
            
               LT
            
            
               Europos Sąjungos oficialusis leidinys
            
            
               C 357/32
            
         
      2021 m. liepos 15 d. pareikštas ieškinys byloje TL / Komisija
      
      (Byla T-438/21)
      (2021/C 357/49)
      Proceso kalba: anglų
      
         Šalys
      
      
         Ieškovė: TL, atstovaujama advokatų L. Levi ir N. Flandin
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti atsakovės 2020 m. spalio 29 d. sprendimą nepratęsti ieškovės darbo sutarties (toliau – sprendimas nepratęsti darbo sutarties);
               
            
                  —
               
               
                  kartu ir kiek tai būtina panaikinti atsakovės 2021 m. gegužės 5 d. sprendimą atmesti ieškovės skundą dėl 2020 m. spalio 29 d. sprendimo (toliau – ginčijamas sprendimas);
               
            
                  —
               
               
                  panaikinti atsakovės 2020 m. spalio 2 d. skelbimą apie laisvą darbo vietą, tiek, kiek jame siūloma užimti pareigas, kurių funkcijos atitinka ieškovės jau vykdytas funkcijas;
               
            
                  —
               
               
                  priteisti kompensaciją, sudarančią 90 % ieškovės bruto darbo užmokesčio, įskaitant pensijų įmokas, dėl didelės galimybės, kad esama darbo sutartis bus pratęsta, netekimo ir priteisti ieškovei patirtos neturtinės žalos atlyginimą; ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė akivaizdžią vertinimo klaidą, nes „ginčijamame sprendime“ ir sprendime nepratęsti ieškovės darbo sutarties nurodyti motyvai nėra pagrįsti. Taip pat teigiama, kad, priešingai nei teigia atsakovė, dokumentai, su kuriais daugiausia dirbo ieškovė, netapo mažiau reikšmingi ir darbuotojų poreikis skyriuje nesumažėjo.
               
            
                  2.
               
               
                  Antrasis ieškinio pagrindas grindžiamas tuo, kad atsakovė pažeidė jai tenkančią rūpestingumo pareigą, nes nebuvo išlaikyta tarnybos interesų ir darbuotojo interesų pusiausvyra. Taip pat teigiama, kad atsakovė neatsižvelgė į kitas ieškovės bylos medžiagoje nurodytas aplinkybes (t. y. priekabiavimą).